ג'יין קזמרק

ג'יין פרנסס קזמרק (באנגלית: Jane Frances Kaczmarek; נולדה ב-21 בדצמבר 1955) היא שחקנית אמריקאית. היא ידועה בעיקר בתפקידה כלואיס, אמו של מלקולם לויס בסיטקום "מלקולם באמצע" (2000–2006), שזיכה אותה בשלוש מועמדויות לפרס גלובוס הזהב ולשבע מועמדויות לפרס אמי לבידור בפריים טיים לשחקנית ראשית בסדרת קומדיה. היא שיחקה גם בתור השופטת טרודי בסדרת הדרמה המשפטית של רשת TNT "מצדי המתרס" (2008–2009), את אן בסרט "להתאהב" (1984), את אמילי בסרט "מחזר מתבגר" (1985), ואת גייל בסרט "6 בלונים" (2018). היו לה גם תפקידים חוזרים בסדרה "סיביל" בתור הולי ובסדרה "פרייז'ר" בתור מורין קאטלר.

ביוגרפיה 
קזמרק נולדה במילווקי, ויסקונסין, וגדלה בכפר גרינדייל (אנ'), כפר קטן מחוץ למילווקי, שם גדלה וחונכה כקתולית. בתם של אוולין (לבית גרגורסקה), מורה, ואדוארד קזמרק, עובד משרד ההגנה האמריקני. הוריה ממוצא פולני.

את לימודי התיכון סיימה בבית ספר התיכון גרינדייל (אנ'), ולאחר מכן המשיכה לימודי תואר ראשון בחוג לתיאטרון של אוניברסיטת ויסקונסין–מדיסון. בזמן לימודיה, היא פגשה את השחקן יליד-ויסקונסין טוני שלהוב שעודד אותה ללכת למשחק. היא נרשמה לבית הספר לדרמה של אוניברסיטת ייל והשתתפה בלהקת הרפרטואר של ייל (אנ'). היא קיבלה את התואר השני שלה ב-1982.

קריירת משחק
קזמרק החלה את דרכה כשחקנית בתחילת שנות ה-80 של המאה ה-20 בטלוויזיה בסדרות "The Paper Chase" ו"בלוז לכחולי המדים" בתפקיד השוטרת קלרה פילסקי.
ב-1984 השתתפה בסרט הקולנוע "להתאהב" לצידם של כוכבי הקולנוע רוברט דה נירו ומריל סטריפ.

ב-1998 השתתפה בפנטזיה "פלזנטוויל" בתפקיד אמו של דייוויד (טובי מגווייר) וב-1999 השתתפה כשחקנית אורחת בסדרת הדרמה "פליסיטי" בתפקיד קרול אמה של ג'ולי אמריק.

קזמרק פרצה לתודעה בשנת 2000 עם ליהוקה לקומדיית המצבים המוערכת "מלקולם באמצע". בסדרה היא הופיעה בתפקיד לואיס אם המשפחה הקשוחה והדומיננטית. קזמרק הפכה בזכות התוכנית לאחת מהשחקניות הקומיות האהובות בארצות הברית, היא הייתה מועמדת שבע פעמים לפרס אמי ושלוש פעמים לפרס גלובוס הזהב לשחקנית הטובה בסדרה קומית.

לאחר אותה הצלחה שיחקה קזמרק בסדרת הדרמה המשפטית "מצדי המתרס" (2008–2009) בכיכובה של גלוריה ראובן, ובסדרה הקומית "Us & Them".

בשנת 2017 שיחקה לצד מייקל פניה בקומדיית האקשן "תרגיל לשוטרים מתחילים" שכתב וביים דקס שפרד.

חיים אישיים
קזמרק נישאה לשחקן יליד-ויסקונסין בראדלי ויטפורד ב-15 באוגוסט 1992. הם התגוררו בלוס אנג'לס עם שלושת ילדיהם, ושניהם היו מעורבים חברתית. קזמרק וויטפורד הם המייסדים של ארגון הצדקה "Clothes Off Our Back" אשר תורמת בגדי סלבריטאים לארגוני צדקה לילדים.

ביוני 2009 הגישו בני הזוג בקשה לגירושין לאחר כמעט 17 שנות נישואים והגירושין נסגרו באוקטובר 2010. באותה שנה הם מכרו את הוילה שלהם משנת 1924 בסן מרינו (אנ'), קליפורניה.

פילמוגרפיה
קולנוע
+שנהסרטתפקידהערות1983הגיבור שלא חזרמיס וילקס1984להתאהבאן רפטיס1985מחזר מתבגראמילי בארנסDoor to Doorקתרין האלווי1988מי רצח אותי?גייל קורנלVice Versaרובין סיימור1989All's Fairלינדה1996התאד"ר אןWildly Availableריטה גודמן1998פלזנטווילאמא של דייוויד2015The Boat Builderקתרין2016Wolves at the Doorמארי2017תרגיל לשוטרים מתחיליםג'יין לינדל20186 בלוניםגייל

טלוויזיה
+שנהסדרהתפקידהערות1983מקום אחרסנדי בארנס3 פרקיםרמינגטון סטילברברה טרוי דאנוןפרק: "Altared Steele"הדחליל וגברת קינגפניפרק: "Always Look a Gift Horse in the Mouth"1983–1984המרוץ אחר הגלימהקוני להמן8 פרקים1984בלוז לכחולי המדיםקלרה פילסקי6 פרקיםSomething About Ameliaמיס האלסרט טלוויזיה של ABCCrazy Like a Foxג'ולי פלוידפרק: "Pilot"1985Hometownמרי ניואל אבוטתפקיד ראשי; 10 פרקים1986The Right of the Peopleאלישיהסרט טלוויזיה של ABCThe Christmas Giftסוזן מק'מיליאןסרט טלוויזיה של CBS1987אני אכבוש את מנהטןנינה שטרןמיני-סדרהThe Three Kingsד"ר פאולה בולטסרט טלוויזיה של ABC1988American Playhouseסוזן גלספלפרק: "Journey Into Genius"1989Spoonerגייל ארצ'רסרט טלוויזיה1990–1991Equal Justiceלינדה באוור22 פרקים1993Big Wave Dave'sקרן פישרתפקיד ראשי; 6 פרקים1994מונטיניקרסוןפרק: "Wild, Wild Willy and His O.K. Corral"חוק וסדרג'נט רודמןפרק: "Censure"ABC Afterschool Specialמארי רידפרק: "Boys Will Be Boys"פרקליטי אל אייגרשונוודפרק: "Whose San Andreas Fault Is It, Anyways?"Without Warningד"ר קרוליין ג'אפהסרט טלוויזיה של CBS1995סודות העירג'ניס ניימןפרק: "Heroes and Villains"1995–1999שולחן לחמישההלנה תומפסון3 פרקים1996מגע של מלאכיםבוני בלפרק: "Out of the Darkness"ABC Afterschool Specialננסי גלאגרפרק: "Educating Mom"Apollo 11ג'ן ארמסטרונגסרט טלוויזיה של ABC Family1996–1997סיבילהולי5 פרקיםפרייז'רמורין קטלר2 פרקים1997הפרקליטיםפמלה בויד2 פרקים1999פליסיטיקרול אנדרסון5 פרקים2000–2006מלקולם באמצעלואיסתפקיד ראשי (7 עונות); 151 פרקים
מועמדת פרס אמי לשחקנית ראשית בסדרת קומדיה (2000–2006)
מועמדת פרס גלובוס הזהב לשחקנית הטובה ביותר בסדרת קומדיה (2001–2003)2001–2022משפחת סימפסוןהשופטת קונסטנסדיבוב; 9 פרקים2006–2007Help Me Help Youאן הופמן6 פרקים2008–2009מצדי המתרסהשופטת ג'ודי קסלרתפקיד ראשי (2 עונות); 23 פרקים2010Reviving Opheliaמאריסרט טלוויזיה של Lifetime2011וילפרדבת'פרק: "Pride"2011–2012וויטניקנדי3 פרקים2012Ruth & Ericaברנדהסדרת רשת; פרק: "November"2012–2013מקום טוב באמצעסנדי ארמווד2 פרקים2012–2015ג'ייק והפיראטים מארץ לעולם לאג'סיקה האדומהדיבוב; 12 פרקים2013חוק וסדר: מדור מיוחדפאם ג'יימספרק: "Beautiful Frame"2014פיניאס ופרבדניסדיבוב; פרק: "Lost in Danville/The Inator Method"2014–2017Playing Houseגוון קרופורד7 פרקים2015The McCarthysאייליןפרק: "Sister Act"Big Time in Hollywood, FLד"ר מור2 פרקיםפן זירו - גיבור במשרה חלקיתהמאמנת ג'קידיבוב; "Ultrahyperball"2016המפץ הגדולד"ר גאלופרק: "The Sales Call Sublimation"המדריך לגברסינדי בארטפרק: "How to Survive Your Parents' Visit"2018אנימלסשופטתדיבוב; פרק: "The Trial"החיים עצמםמיס פיליפספרק: "Katie Girls"Us & Themפאםתפקיד ראשי; 7 פרקים
(במקור תוכנן לעלות ברשת FOX בעונת השידורים של 2014-2013)2019טרולים: ממשיכים לרקוד!אמא ענניםדיבוב; פרק: "Don't Worry Be Peppy/Two's a Cloud"הקריירה השנייה של קרולפיליספרק: "Sick and Retired"2020מעורבת-כזהאלינורפרק: "True Colors"2025מלקולם באמצע: החיים עדיין לא הוגניםלואיססדרה עתידית של דיסני+

קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:בוגרות בית הספר לדרמה של אוניברסיטת ייל
קטגוריה:בוגרי בית הספר לדרמה של אוניברסיטת ייל
קטגוריה:אמריקאיות שנולדו ב-1955
קטגוריה:אמריקאים שנולדו ב-1955